Diari Oficial de la Generalitat Valenciana


Sumari del DOGV 9188, del 05-10-2021 (2021/9891)

Extracte de la Resolució de 29 de setembre de 2021, de la Conselleria d'Educació, Cultura i Esport, per la qual es convoca les subvencions destinades a la difusió, promoció i foment del patrimoni de la Comunitat Valenciana declarat per la UNESCO, Patrimoni Mundial o Immaterial de la Humanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9891


Data del document
:   29-09-2021

Organisme emissor
:   Conselleria d'Educació, Cultura i Esport

Tipus de document
:   Extracte

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 29 de setembre de 2021, de la Conselleria d'Educació, Cultura i Esport, per la qual es convoca les subvencions destinades a la difusió, promoció i foment del patrimoni de la Comunitat Valenciana declarat per la UNESCO, Patrimoni Mundial o Immaterial de la Humanitat. [2021/9891]  
BDNS (identif.): 586038.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/586038  
  
Primer. Convocatòria  
Es convoquen, per al 2021, subvencions destinades a activitats per a la difusió, promoció i foment del patrimoni de la Comunitat Valenciana, declarat per la UNESCO, Patrimoni Mundial, Patrimoni Cultural Immaterial de la Humanitat o inclòs en el registre de bones pràctiques de salvaguarda proposades per ajuntaments, fundacions, associacions i entitats sense ànim de lucre que siguen titulars del bé i/o de l'òrgan de la seua gestió.  
  
Segon. Objecte  
Activitats destinades a la difusió, promoció i foment del patrimoni de la Comunitat Valenciana declarat per la UNESCO Patrimoni Mundial, Patrimoni Cultural Immaterial de la Humanitat o inclòs en el registre de bones pràctiques de salvaguarda dins de l'àmbit d'actuació de la conselleria competent en matèria de cultura.  
  
Tercer. Bases reguladores  
Ordre 11/2017, de 31 de març, de la Conselleria d'Educació, Investigació, Cultura i Esport, per la qual s'estableixen les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana, declarat per la UNESCO Patrimoni Mundial o Immaterial de la Humanitat (DOGV 8016, 06.04.2017).  
  
Quart. Quantia  
La quantia màxima que podran percebre les entitats que, en el seu cas resulten beneficiades per l'atorgament de la subvenció, no podrà superar en cap cas els 5.000 € (IVA inclòs). No podran ser despeses subvencionables els impostos indirectes quan siguen susceptibles de recuperació o compensació. L'Impost sobre el Valor Afegit sol podrà ser subvencionable quan el beneficiari acredite que no realitza la compensació d'aquest impost.  
  
Cinqué. Termini de presentació de sol·licituds  
El termini de presentació serà de vint dies, a comptar des de l'endemà de la publicació de la resolució en el Diari Oficial de la Generalitat Valenciana.  
  
Sisé. Altres dades  
La presentació de les sol·licituds únicament es realitzarà telemàticament. S'haurà de justificar que l'actuació ha sigut realitzada entre l'1 de gener de 2021 i la data de finalització de presentació de les sol·licituds.  
  
S'haurà d'aportar a la Direcció General de Cultura i Patrimoni la documentació justificativa de la realització de l'activitat subvencionada que complirà amb el que s'estableix en l'article 13 de les bases de la convocatòria (Ordre 11/2017, de 31 de març, de la Conselleria d'Educació, Investigació, Cultura i Esport; DOGV 8016, 06.4.2017).  
  
València, 29 de setembre de 2021.- El conseller d'Educació, Cultura i Esport: Vicent Marzà i Ibáñez.